Page:New minstrel.pdf/14

 And now, tho' weary years have fled,

I think wi' mournfu' joy

Upon the time when Mary wed

Her Highland Minstrel boy.

I ha'e play'd to ladies, fair and gay, &c.





O are you sleepin' Maggie

O are you sleepin' Maggie

Let me in, for loud the linn,

Is roarin' o'er the warlock craigie

Mirk and rainy is the night,

No a starn in a' the carry,

Lightnings gleam athwart the lift,

An' winds drive wi' winters fury

Fearfu' soughs the boor tree bank,

The rifted wood roars wild an' dreary,

Loud the iron yate does clank.

An' cry o' howlets maks me eerie.

O are ye sleepin' Maggie, &c.

boon my breath I daurna speak,

For fear I rouse your waukrife Daddy

Cauld's the blast upon my cheek,

O rise, rise my bonny Lady.

O are ye sleepin' Maggie, &c.

She op't the door, she let him in,

He cuist aside his dreepin' plaidie;

"Blaw your warst ye rain an' win',

Since Maggie now I'm in aside ye,'